Diari Oficial de la Generalitat Valenciana


Sumari del DOGV 6310, del 14-07-2010 (2010/7410)

Aprovació de la retaxació de càrregues del Programa d'Actuació Integrada per al Desenvolupament del Sector PRR-7, Malilla Sud, efectuada per AUMSA.
---------------------------------------------------------------------------------------------------------------------------------------------------

### Dades del document

Número de DOGV
:   6310

Data del DOGV
:   14-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7410


Data del document
:   11-06-2010

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Aprovació de la retaxació de càrregues del Programa d'Actuació Integrada per al Desenvolupament del Sector PRR-7, Malilla Sud, efectuada per AUMSA. [2010/7410]El Ple de l'Ajuntament, en la sessió ordinària celebrada el dia 28 de maig de 2010, va adoptar l'acord següent:
«Vistos els fets exposats i els fonaments jurídics d'aplicació, i amb el dictamen de la comissió informativa d'Habitatge, Grans Projectes i Urbanisme, s'acorda:
Primer. Aprovar la retaxació de càrregues del Programa d'Actuació Integrada per al Desenvolupament de l'Actuació Integrada del Sector PRR-7, Malilla Sud, efectuada per la societat anònima municipal Actuacions Urbanes de València, AUMSA. Com a conseqüència de l'anterior, el total de càrregues de l'actuació s'incrementa en 710.640,38 €, IVA exclòs, i passa a xifrar-se en 3.961.947,30 €, IVA exclòs. Tot això de conformitat amb l'informe de la Secció Administrativa del Servei de Programació que antecedeix a aquest acord així com als informes emesos en data 18 de maig de 2010 per la Secció de Projectes d'Infraestructura del Servei de Projectes Urbans i per l'Economista Municipal de l'Oficina Tècnica de Planejament.
Segon. Desestimar les al·legacions formulades, en els termes establits en l'antecedent de fet cinqué que antecedeix a aquest acord, així com en l'informe emés pel Servei de Projectes Urbans, Secció de Projectes d'Infraestructura de data 18 de maig de 2010.
Tercer. En conseqüència, els paràmetres econòmics fonamentals de l'actuació queden establits de la manera següent:
Quart. Notificar aquest acord a tots els interessats i als Serveis de Gestió Urbanística, Assessorament Urbanístic, Projectes Urbans i al Servei d'Obres d'Infraestructura.
Cinqué. Publicar aquest acord en el Diari Oficial de la Comunitat Valenciana».
Contra l'acte administratiu transcrit, que és definitiu en la via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podreu interposar un dels recursos següents:
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, comptador des de l'endemà de la recepció d'aquesta notificació.
Si transcorreguera un mes des de l'endemà de la interposició del recurs de reposició, sense que aquest haja sigut resolt, podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació.
Tot això sense perjuí que puga exercitar qualsevol altre recurs o acció que estime procedent.
València, 11 de juny de 2010.- El secretari: Manuel Latorre Hernández.